paragraph_text: Big Brother 5, poznat i kao Big Brother: Avantura te zove!, bila je peta hrvatska sezona reality showa Big Brother, koju je vodila Antonija Blaće. Počela je 5. rujna 2008. i trajala je 106 dana završavajući 19. prosinca 2008. Ova je sezona bila posebna i u svemu mnogo drugačija od prijašnjih. Show se iz zagrebačkog Jadran film studija u Dubravi preselio u filmski grad Kantanu, četrdesetak kilometara zapadno od Bangkoka, glavnog grada Tajlanda i poprimio mnoge karakteristike drugih reality showova. Tako je hrvatski Big Brother prvi u svijetu koji se ne emitira iz matične zemlje. U sezeoni je ukupčno sudjelovalo 18 kandidata.